DJNovice - marec 2021

**DODATNA POJASNILA – Nadgradnja informacijskega sistema e-JN**

* **POVEZAVA PJN IN E-JN**

V zvezi s **povezavo sistema e-JN in portala javnih naročil** ponovno poudarjamo, da je bil z nadgradnjo sistema e-JN zagotovljen delni prenos podatkov med sistemom e-JN in portalom javnih naročil. Navedeno pomeni, da sistem e-JN ob pripravi javnega naročila uporabnika samodejno preusmeri na portal javnih naročil, kjer mora uporabnik naročnika (do konca) izpolniti ustrezno obvestilo o naročilu in ga tam (na portalu javnih naročil) shraniti in poslati v objavo. Pri tem se v točko I.3 [Sporočanje] obvestila o naročilu samodejno zapiše pravilna povezava za oddajo prijav/ponudb v sistemu e-JN za predmetno javno naročilo. Po objavi obvestila o naročilu na portalu javnih naročil pa je javno naročilo samodejno objavljeno tudi v sistemu e-JN.

Za optimalno izvajanje postopka v sistemu e-JN je pomembno, da uporabnik naročnika, ki je tudi prijavljen uporabnik portala javnih naročil za istega naročnika, na portalu ne pripravlja v naprej obrazcev obvestila o naročilu. Obrazec na portalu javnih naročil in povezava do tega obrazca se namreč v sistemu e-JN ustvarita samodejno, pri tem pa se del podatkov iz sistema e-JN prenese v obrazec na portalu javnih naročil, kjer ga uporabnik dopolni in pošlje v objavo. Po objavi se bodo podatki o objavi samodejno prenesli v naročilo, ki ga je uporabnik pripravil v sistemu e-JN, naročilo pa bo v sistemu e-JN tudi objavljeno.

Za možnost samodejne povezave med sistemom e-JN in portalom javnih naročil je pomembno tudi, da je uporabnik naročnika, ki pripravlja javno naročilo v sistemu e-JN, z istim uporabniškim imenom (elektronskim naslovom) registriran tudi na portalu javnih naročil, saj bo le tako zagotovljen samodejni prehod med obema sistemoma oziroma možnost priprave obvestila o naročilu na portalu javnih naročil iz tega javnega naročila. V primeru, da uporabnik naročnika, ki pripravlja javno naročilo v sistemu e-JN z enakim uporabniškim imenom (elektronskim naslovom) ni registriran na portalu javnih naročil, ga sistem e-JN opozori, da (samodejni) prehod med obema sistemoma ni mogoč in ga napoti na ročno pripravo obvestila o naročilu na portalu javnih naročil. V tem primeru mora uporabnik naročnika po prejemu obvestila o objavljenem obvestilu o naročilu na portalu javnih naročil, javno naročilo (ročno) objaviti še v sistemu e-JN (kot je bil način pred nadgradnjo funkcionalnosti sistema e-JN pred 5. 3. 2021). Vendar opozarjamo, da povezava, ki jo mora uporabnik naročnika navesti v točko I.3 [Sporočanje] obvestila o naročilu na portalu javnih naročil, ni več enaka, kot je bila pred nadgradnjo sistem e-JN pred 5. 3. 2021 in jo uporabnik naročnika ne more pridobiti sam. Za pridobitev te povezave se obrnite na telefonsko številko 080 2002.

**Uporabnikom naročnika pa predlagamo, da si zaradi poenostavitve poslovanja uredijo uporabniško ime (elektronski naslov), ki bo enak v sistemu e-JN in na portalu javnih naročil.**

Sistem e-JN trenutno še ne omogoča samodejne povezave z obrazcem EU 14 na portalu javnih naročil. Zato dodatno poudarjamo, da je **treba v primeru nadaljnjih popravkov predmetnega javnega naročila (npr. popravke razpisne dokumentacije ali spremembe rokov v e-JN), nujno spremembo opraviti tako na portalu javnih naročil z obrazcem EU kot tudi v sistemu e-JN**.

* **OBLIKOVANJE PREDMETOV (PREDRAČUNA) ALI SKLOPOV V E-JN**

V zvezi s **pripravo javnega naročila v sistemu e-JN** ponovno poudarjamo tudi, da se uporabnik naročnika lahko odloča med definiranjem predmetov in sklopov znotraj sistema e-JN. Navedeno pomeni, da lahko uporabnik naročnika pri pripravi javnega naročila pri obeh možnostih (Predmeti in Sklopi) izbere odgovor »Ne« in v sistemu e-JN (kot je bil način pred nadgradnjo funkcionalnosti sistema e-JN pred 5. 3. 2021) oblikuje oziroma navede (zgolj) osnovne podatke o javnem naročilu. V kolikor pa želi uporabnik naročnika v sistemu e-JN oblikovati predmete in/ali sklope javnega naročila, pri eni ali obeh navedenih možnostih ustrezno izbere odgovor »Da« in izpolni vsa zahtevana polja. Za vsakega izmed opredeljenih predmetov oziroma sklopov mora pri tem zapisati tudi ocenjeno vrednost. Takšen pripravljen obrazec pa ponudnikom v primeru postopkov, pri katerih je potrebna objava obvestila na portalu javnih naročil, ni viden v sistemu e-JN. V primeru takšnih naročil mora biti namreč razpisna dokumentacija (vključno s ponudbenim predračunom) objavljena na ali preko portala javnih naročil. Navedeno torej pomeni, da mora ustrezen ponudbeni predračun pripraviti in na ali preko portala javnih naročil vedno objaviti naročnik.

V primeru, da ima naročnik javno naročilo razdeljeno na sklope in ima pripravljen oziroma izdelan svoj ponudbeni predračun, vendar bi želel, da ponudniki ob oddaji ponudbe ponudbene vrednosti vpišejo za vsak posamezen sklop, v koraku »Predmeti in sklopi« v zavihku »Sklopi« označi »Da« in ustrezno opredeli sklope. Pri tem mora v sistem e-JN vpisati ocenjeno vrednost posameznega sklopa, ki pa ne predstavlja javnega podatka in ponudnikom oziroma zainteresirani javnosti ob prikazu v sistemu e-JN ni vidna.

Dodatno v zvezi s **pripravo predračuna znotraj sistema e-JN** v primeru **postopkov, pri katerih ni potrebno objaviti obvestila o naročilu** na portalu javnih naročil (npr. postopek s pogajanji brez predhodne objave, konkurenčni postopek s pogajanji v skladu z b) točko prvega odstavka 44. člena ZJN-3 idr.), pojasnjujemo, da ima naročnik pri pripravi javnega naročila na voljo dve možnosti:

* predračun pripravi znotraj sistema e-JN in je le-ta v naslednjem koraku priložen dokumentaciji naročila ali
* tako kot do sedaj, pripravi lasten predračun in ga nato priloži v sistem e-JN.

V primeru, da se naročnik odloči za prvo možnost, mora v koraku »Predmeti in sklopi« definirati predmete javnega naročila (in po potrebi skope, v kolikor je javno naročilo razdeljeno na sklope). V tem primeru se mu ob pripravi javnega naročila v koraku 3 – Dokumentacija, torej ta ponudbeni predračun samodejno naloži oziroma pripne v zavihek »Predračun«.

Vse splošne informacije najdete na spletni strani <https://ejn.gov.si/>. Za podrobnejše informacije pa kliknite na posamezno področje:

**NAROČNIKI**

[Navodila za uporabo e-JN-NAROČNIKI - POSODOBLJENO](https://ejn.gov.si/dam/jcr:b2076cc7-73ce-4311-b8c2-7de84e98e07b/Navodila%20za%20uporabo%20aplikacije%20eJN2-narocniki.docx)

[Spletne učilnice za naročnike - NOVO](https://ejn.gov.si/egradiva/#state=1)

[Pogosto zastavljena vprašanja in odgovori- NAROČNIKI - POSODOBLJENO](https://ejn.gov.si/dam/jcr:2e4190fb-a68b-494a-9b71-13b70de95447/Odgovori_na_vprasanja_narocniki.docx)

[Vzorci razpisnih dokumentacij - POSODOBLJENO](https://ejn.gov.si/sistem/usmeritve-in-navodila/vzorcna-rd.html)

**PONUDNIKI**

[Navodila za uporabo e-JN-PONUDNIKI – POSODOBLJENO](https://ejn.gov.si/dam/jcr:a9e6e072-cc02-43d9-b050-8eb8e8dd5eae/Navodila%20za%20uporabo%20aplikacije%20eJN2-ponudniki-1.docx)

[Pogosto zastavljena vprašanja in odgovori – PONUDNIKI - POSODOBLJENO](https://ejn.gov.si/aktualno/vec-informacij-ponudniki.html)

**NE SPREGLEJTE – Seminar »Uporaba socialnih klavzul v javnem naročanju«**

Skupnost občin Slovenije v sodelovanju s Fundacijo BiT Planota, Združenjem socialna ekonomija Slovenije in Ministrstvom za javno upravo organizira seminar na temo uporabe socialnih klavzul v javnem naročanju.

PROGRAM IN PRIJAVA: <https://skupnostobcin.si/dogodek/uporaba-socialnih-klavzul-v-javnem-narocanju/>.

**NE SPREGLEJTE - Spletno izobraževanje o zelenem javnem naročanju: Splošni modul za javne naročnike II. (organizira MOP).**

Gre za praktično naravnano izobraževanje s konkretnimi primeri in odgovori na vprašanja, ki se vam porajajo v celotnem postopku zelenega javnega naročanja od preverjanja trga, priprave razpisne dokumentacije ter priprave ustrezne pogodbe o izvedbi naročila.

Na izobraževanju se bo od udeležencev v določenem delu zahtevala aktivna udeležba, za kar je potreben delujoč mikrofon, opcijsko tudi kamera. Morebitna vprašanja pošljite vsaj teden dni pred dogodkom na naslov [zejn.mop@gov.si](mailto:zejn.mop@gov.si) .

Povezavo pridobite dan pred dogodkom. Udeležba je brezplačna, število mest pa je omejeno.

PROGRAM IN PRIJAVA: <https://www.1ka.si/a/332577>

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>  
  
Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)  
  
Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>